CELEX: 32021D1823
Language: lt
Date: 1634515200000
Title: Tarybos sprendimas (BUSP) 2021/1823 2021 m. spalio 18 d. kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai

2021 10 19   
               
               
                  LT
               
               
                  Europos Sąjungos oficialusis leidinys
               
               
                  L 369/11
               
            
         TARYBOS SPRENDIMAS (BUSP) 2021/1823
         2021 m. spalio 18 d.
         kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2013 m. gruodžio 23 d. Taryba priėmė Sprendimą 2013/798/BUSP (1) dėl ribojamųjų priemonių Centrinės Afrikos Respublikai;
                  
               
                     (2)
                  
                  
                     2021 m. liepos 29 d. Jungtinių Tautų Saugumo Taryba priėmė Rezoliuciją 2588 (2021), kuria išplečiamos ginklų embargui taikomos išimtys ir ribojamųjų priemonių taikymo sritis;
                  
               
                     (3)
                  
                  
                     tam tikroms priemonėms įgyvendinti reikalingi tolesni Sąjungos veiksmai;
                  
               
                     (4)
                  
                  
                     todėl Sprendimas 2013/798/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2013/798/BUSP iš dalies keičiamas taip:
            
                        1)
                     
                     
                        2 straipsnio 1 dalies g punktas pakeičiamas taip:
                        
                                    „g)
                                 
                                 
                                    14,5 mm arba mažesnio kalibro ginklų ir konkrečiai tokiems ginklams skirtų šaudmenų bei jų komponentų, taip pat neginkluotų antžeminių karinių transporto priemonių ir antžeminių karinių transporto priemonių su įmontuotais 14,5 mm arba mažesnio kalibro ginklais bei jų atsarginių dalių, taip pat reaktyvinių granatsvaidžių ir specialiai tokiems ginklams sukurtų šaudmenų, taip pat 60 mm ir 82 mm kalibro minosvaidžių ir specialiai tokiems ginklams sukurtų šaudmenų pardavimui, tiekimui, perdavimui arba eksportui ir susijusios pagalbos teikimui CAR saugumo pajėgoms, įskaitant valstybės civilines teisėsaugos institucijas, kai tokie ginklai, šaudmenys, komponentai ir transporto priemonės yra skirti vien tik CAR SSR procesui remti arba naudoti šiame procese, iš anksto pranešus Komitetui;“;
                                 
                              
                  
                        2)
                     
                     
                        2a straipsnio 1 dalis papildoma šiuo punktu:
                        
                                    „k)
                                 
                                 
                                    kurie yra susiję su tarptautinę humanitarinę teisę pažeidžiančių veiksmų Centrinės Afrikos Respublikoje, įskaitant išpuolius prieš medicinos ar humanitarinius darbuotojus, planavimu, vadovavimu jiems, jų rėmimu ar įvykdymu,“;
                                 
                              
                  
                        3)
                     
                     
                        2b straipsnio 1 dalis papildoma šiuo punktu:
                        
                                    „k)
                                 
                                 
                                    kurie yra susiję su tarptautinę humanitarinę teisę pažeidžiančių veiksmų Centrinės Afrikos Respublikoje, įskaitant išpuolius prieš medicinos ar humanitarinius darbuotojus, planavimu, vadovavimu jiems, jų rėmimu ar įvykdymu.“.
                                 
                              
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2013 m. gruodžio 23 d. Tarybos sprendimas 2013/798/BUSP dėl ribojamųjų priemonių Centrinės Afrikos Respublikai (OL L 352, 2013 12 24, p. 51).